Albanci u Bosni i Hercegovini
Albanci u Bosni i Hercegovini (albanski: Shqiptarët në Bosnje dhe Hercegovinë) su ljudi potpunog ili djelimično albanskog porijekla i baštine u Bosni i Hercegovini. Ustav Bosne i Hercegovine priznaje ih kao nacionalnu manjinu, te ih svrstava u kategoriju "Ostali" u Bosni i Hercegovini. Albanci su dolazili u Bosnu i Hercegovinu u raznim historijskim periodima. Za vrijeme Osmanskog Carstva mnogi Albanci su dolazili da rade ili vladaju kao paše, a u modernom vremenu kao sezonski radnici, ratne izbjeglice ili sportisti. Mnogi ljudi koji potiču iz ranijih talasa albanske migracije nose prezimena lingvistički albanskog porekla, ali ne govore jezik i ne smatraju se Albancima, pa se broj od 2.806 čini nešto manjim od očekivanog.